લખનઉ- દિલ્હી પોલીસે અંડરવર્લ્ડ ડોન દાઉદ ઈબ્રાહિમ ગેંગના ત્રણ સાગરિતોની ધરપકડ કરી છે. પોલીસે જણાવ્યું કે, આ ત્રણેય શકમંદ લોકો ઉત્તરપ્રદેશ શિયા વક્ફ બોર્ડના અધ્યક્ષ વસીમ રિઝવીની હત્યાનું ષડયંત્ર બનાવી રહ્યાં હતાં. દિલ્હી પોલીસે ત્રણેય આરોપીઓની ઉત્તરપ્રદેશના બુલંદ શહેરથી ધરપકડ કરી છે. પુછપરછમાં જાણવા મળ્યું કે, આ ત્રણેય આરોપી દેશમાં સાંપ્રદાયિક સદભાવ બગાડવાના ઈરાદે કામ કરી રહ્યાં હતાં. જેના માટે દાઉદ ઈબ્રાહિમ ગેંગ તરફથી તેમને આદેશ આપવામાં આવ્યો હોવાનું પણ જાણવા મળ્યું છે. પોલીસ આરોપીઓની વધુ પુછપરછ કરી રહી છે.